
Utopia climatică îi va costa pe români 2.100 de miliarde de euro. Vom plăti șapte PIB-uri de acum până 

Utopia climatică îi va costa pe români 2.100 de miliarde de euro. Vom plăti şapte PIB-uri de acum până în 2050 


Postat la: 25.01.2024 | Scris de: ZIUA NEWS 


1) 


Postează 


Costurile pe care România trebuie să le suporte pentru a ajunge la neutralitate climatică până în 2050 se ridică la 2.100 de miliarde de euro, potrivit estimărilor făcute de 
Guvern, anunţă Economica.net. "Conform scenariului RO Neutră, cheltuielile de investiții necesare până în 2050 în domeniul producţiei de energie sunt în cuantum de 63 
de miliarde de euro. 


Investiţiile necesare în cele 3 domenii mari consumatoare de energie (Transportul rutier, Clădiri, Industrie) sunt în cuantum de 2.069 de miliarde de euro. Acestea 
presupun investiţii în domeniul energetic care vizează construirea de noi capacităţi solare, eoliene şi nucleare, iar în cele 3 domenii mari consumatoare de energie 
(transportul rutier, clădiri, industrie), achiziționarea de mașini, tehnologii și echipamente noi, de înaltă eficienţă (autovehicule, echipamente pentru încălzire şi răcire, 
tehnologii industriale etc.), precum şi cheltuielile necesare pentru îmbunătăţirea performanţelor clădirilor. Realizarea acestor investiţii are implicaţii pozitive prin crearea 
de noi locuri de muncă, creşterea economică şi un mediu înconjurător mai sănătos". 

Extrasul este din Nota de Fundamentare a "Strategiei pe Termen Lung a României pentru reducerea emisiilor de gaze cu efect de seră", document care urmează să fie 
aprobat prin Hotărâre de Guvern şi care a fost pus în dezbatere publică la finalul lunii trecute fără prea multe discuţii deși este extrem de important pentru cum va fi viața 
noastră, a tuturor, în deceniile următoare. 


Scenariul România Neutră vizează atingerea neutralității climatice a României în 2050, prin reducerea emisiilor nete cu 99% comparativ cu nivelul din 1990. lată mai jos 
estimarea de investiţii sub fomă grafică, în toate cele trei scenarii de reducere a emiiilor, aşa cum apare în strategie 

Imensa majoritate a acestior sume va fi în final suportată de consumatori, casnici şi industriali. După cum se vede din estimarea grafică, marea majoritate a sumelor 
trebuie investite în transportul rutier. 


Cităm în continuare din Strategie: 


“Investiţiile necesare în cele 3 domenii mari consumatoare de energie (...) (Transportul rutier, Clădiri, Industrie) Sectorul transporturilor rutiere a fost selectat pentru că 
este, de departe, cel mai intens poluator dintre sub-domeniile din cadrul transporturilor şi necesită volumul cel mai mare de investiții. 


La nivelul celor 3 sectoare mari consumatoare de energie, investiţiile vizează, în primul rând, achiziționarea de mașini, tehnologii și echipamente noi, de înaltă eficiență 
(autovehicule, echipamente pentru încălzire şi răcire, tehnologii industriale etc.), precum şi cheltuielile necesare pentru îmbunătățirea performanţelor clădirilor. 


Trebuie subliniat că analiza se bazează pe ipoteza că majoritatea tehnologiilor vor fi înlocuite pe măsură ce vor ajunge la sfârşitul duratei de viață, ceea ce înseamnă că 
investiţiile se vor face chiar și în absenţa implementării STL (doar că, eventual, bazându-se pe tehnologii mai puţin eficiente sau mai puţin prietenoase cu mediul). 


Majoritatea investiţiilor vor fi realizate de agenţii economici (achiziţionarea de echipamente şi tehnologii de înaltă eficiență în industrie, renovarea spaţiilor comerciale, 
schimbarea parcului auto, etc.) şi de persoanele fizice (achiziționarea de autoturisme şi electrocasnice performante, achiziționarea de tehnologii eficiente pentru încălzirea 
şi răcirea spațiului, pentru încălzirea apei, pentru gătit, pentru iluminat, renovarea caselor și apartamentelor, etc.), restul urmând să fie realizate de instituţiile publice. 


Figura 53 (de mai jos-n.red.) prezintă totalul investițiilor în producţia de energie şi în cele 3 domenii mari consumatoare de energie (Transportul rutier — doar 


autovehiculele electrice şi cele pe bază de hidrogen, Clădiri, Industrie) şi procentul pe care această sumă îl va reprezenta din media Produsului Intern Brut (PIB) estimat 
pentru fiecare dintre perioadele luate în considerare”. 

Cine plăteşte 


După cum se vede, estimarea este că, treptat, spre sfârşitul perioadei de analizaă, 20% din PIB-ul anual al României va însemna doar investiţii în transport rutier şi 
adaptarea proceselor industriei şi a clădirilor pentru a se ajunge la emisii zero. 


Dacă defalcăm sumele, aşa cum reies din prezentarea grafică, rezultă că imensa majoritate înseamnă cheltuieli în transportul rutier — peste 1.700 de miliarde în perioada 
2023-2050. Industria va trebui să cheltuiască undeva la 173 de miliarde iar proprietarii de clădiri undeva la 162 de miliarde. 


Strategia arată că o parte din sume vor veni din bani europeni. Cităm: “O parte dintre investiţiile ce vor trebui realizate pentru implementarea STL vor beneficia de co- 
finanțare publică din surse variate: Fondul pentru Modernizare, Fondul de Inovare, Mecanismul pentru Interconectarea Europei, Planul Naţional de Redresare şi 
Reziliență, RePowerEU, Programul Dezvoltare Durabilă, Programele Regionale, Programul Tranziţie Justă, Programul Transport, Planul Strategic PAC, bugetul de stat”. 
La nivelul celor 2.100 de miliarde de euro (am socotit şi cele 63 de miliarde pentru energie), aceste surse sunt de fapt infime — Fondul de Modernizare înseamnă, în total, 
undeva la 15 miliarde de euro, Tranziţia Justă 2,14 miliarde de euro, PNRR în componenta de grant undeva la 30 de miliarde, RePowerEU 1,4 miliarde. Poate doar prin 


fondurile de coeziune să fie schimbate priorităţile și să se aloce mai mult pentru neutralitatea climatică, dar esența lucrurilor rămâne — consumatorii vor plăti imensa 
majoritate a celor peste 2.000 de miliarde pentru ca România să atingă neutralitatea climatică în următorii 27 de ani. 

Directorul unui institut de genetică, care susține longevitatea de 900 de ani, demis de Guvernul rus. Viaţa oamenilor ar fi mai scurtă acum din cauza 
păcatelor 


Ministerul rus al Științelor şi Învățământului Superior l-a concediat pe directorul unui prestigios institut de genetică, după ce acesta a provocat un scandal susținând 
că oamenii trăiau în trecut timp de secole şi că viaţa oamenilor moderni este mai scurtă din cauza păcatelor strămoşilor acestora. 


Elon Musk: "Chinezii vor demola aproape majoritatea companiilor din lume care produc automobile electrice!" 


Elon Musk consideră că producătorii de automobile electrice din China vor avea un succes "semnificativ" în afara Chinei, chiar dacă firma sa Tesla se confruntă cu 
o concurenţă intensă din partea acestor companii. 


Oamenii de știință au făcut o descoperire revoluționară pentru depistarea cancerului: Biopsia lichidă 


Chirurgii şi oamenii de ştiinţă au dezvoltat un test de sânge pentru cancerul cerebral, în premieră mondială, care, potrivit experţilor, ar putea revoluţiona 
diagnosticarea, accelera tratamentul şi creşte rata de supravieţuire. 


Pericolul ca actiunile statului la Hidroelectrica sa fie preluate agresiv la bursa n-a trecut. Ce face guvernul pentru a preintampina pierderea societatii 
strategice? 


Românii nu prea au bagat în seamă o stire cu posibile consecinte grave pentru piata de energie. Anume atacul pe care două companii americane l-au efectuat pe 
piata bursiera impotriva actiunilor listate de Hidroelectrica SA. A existat - si inca mai exista, ne spun expertii - pericolul de "preluare ostila", ceea ce ar insemna ca 
statul român sa ramana si fără "perla coroanei”. 


Utopia climatică îi va costa pe români 2.100 de miliarde de euro. Vom plăti șapte PIB-uri de acum până în 2050 


Costurile pe care România trebuie să le suporte pentru a ajunge la neutralitate climatică până în 2050 se ridică la 2.100 de miliarde de euro, potrivit estimărilor 
făcute de Guvern, anunţă Economica.net. 


Un telespectator i-a spus în față lui Gâdea: "Vinovate de situația țării sunt televiziunile care iau bani de la stat și promovează agenda partidelor aflate la 
guvernare" 


Un telespectator a stârnit furia lui Mihai Gâdea, de la Antena 3, după ce i-a spus în față că principalii vinovaţi pentru dezbinarea din țară sunt televiziunile care „iau 
bani de la stat şi promovează agenda partidelor aflate la guvernare". 


Un fost ministru avertizează: "Statul român ar putea pierde și Hidroelectrica printr-o preluare ostilă a actiunilor” 


În opinia profesorului d. Mircea Coșea, statul român este pe cale să-și piardă acțiunile deţinute la cea mai importantă companie energetică a țării din cauza loviturii 
scurte date de două companii americane, Citigroup şi Morgan Stanley, care au scăzut acţiunile Hidroelectrica pe bursă. 


Adrian Severin: "Puterea aparține unor oameni care nu se văd. Cei care la televizor nu sunt deținătorii reali ai puterii!" 


Adrian Severin, fost ministru de externe al României, afirmă că „dezinformarea" de care se teme preşedinta Comisiei Europene, este de fapt teama de expunerea 
minciunilor pe care le spune conducerea UE. 


Banca Centrală Europeană vrea să monitorizeze „strâns activitatea din social media" 


Banca Centrală Europeană a cerut unor creditori să monitorizeze strâns activitatea din social media, pentru a detecta înrăutățirea încrederii, care ar putea duce la 
retrageri masive din depozite, au declarat pentru Reuters două surse bancare care au dorit să-şi păstreze anonimatul. 

